ท่าอากาศยานสุวรรณภูมิ เตรียมเปิดใช้งานระบบตรวจสอบยืนยันตัวตนผู้โดยสาร PVS  1 กันยายน นี้
บริษัท ท่าอากาศยานไทย จำกัด (มหาชน) หรือ ทอท. แจ้งว่า ตั้งแต่เวลา 09.00 น. ของวันที่ 1 กันยายน 2565 เป็นต้นไป  ท่าอากาศยานสุวรรณภูมิจะเปิดใช้งานระบบตรวจสอบยืนยันตัวตนผู้โดยสาร หรือ PVS (Passenger Validation System ) บริเวณทางเข้าจุดตรวจค้นผู้โดยสารขาออกภายในประเทศและบริเวณทางขึ้นจุดตรวจค้นผู้โดยสารขาออกระหว่างประเทศ อาคารผู้โดยสารชั้น 4 ทั้งนี้เพื่อเพิ่มประสิทธิภาพด้านการรักษาความปลอดภัยท่าอากาศยาน รวมถึงการอำนวยความสะดวกในการปฏิบัติงานของสายการบินและตัวแทนสายการบินนการตรวจสอบข้อมูลผู้โดยสาร โดยมีขั้นตอนการใช้งานระบบดังกล่าว เพียงผู้โดยสารนำ Boarding Pass หรือ E- Boarding Pass วางลงบนเครื่องตรวจสอบฯ ระบบฯ จะทำการอ่านและตรวจสอบข้อมูลการเดินทางของผู้โดยสาร ซึ่งจะทำให้การคัดกรองผู้โดยสารเป็นไปอย่างถูกต้องและแม่นยำ ป้องกันไม่ให้บุคคลที่ไม่ได้รับอนุญาตเข้าพื้นที่หวงห้ามพื้นที่ควบคุมหรือเขตการบิน นอกจากนี้ระบบ PVS สามารถป้องกันไม่ให้นำ Boarding Pass ที่ใช้งานผ่านระบบ PVS แล้วกลับมาใช้งานผ่านระบบ PVS ซ้ำได้อีกอย่างไรก็ตาม ในช่วงแรกท่าอากาศยานสุวรรณภูมิ ได้จัดเจ้าหน้าที่อำนวยความสะดวกคอยให้คำแนะนำขั้นตอนการใช้งานตลอดจนให้ความช่วยเหลือผู้โดยสาร โดยระบบระบบ PVS จะติดตั้งบริเวณทางเข้าจุดตรวจค้นผู้โดยสารขาออกภายในประเทศ หลังเคาน์เตอร์เช็คอิน ROW C-D  จำนวน 8 ช่องตรวจ บริเวณทางขึ้นจุดตรวจค้นผู้โดยสารขาออกระหว่างประเทศโซน 2 หลังเคาน์เตอร์เช็คอิน ROW J-K จำนวน 2 ช่องตรวจ และหลังเคาน์เตอร์เช็คอิน ROW L-M  จำนวน 2 ช่องตรวจ และบริเวณทางขึ้นจุดตรวจค้นผู้โดยสารขาออกระหว่างประเทศโซน 3 หลังเคาน์เตอร์เช็คอิน ROW S-T จำนวน 3 ช่องตรวจ